102 



og sikre Oplysninger, hentede fra et meget rigeligt Mate- 

 riale. Hvilket Svar give da Lægerne os paa dette 

 Spørgsmaal: hvor ofte har man iagttaget Skindøden paa 

 Hospitalerne? Ja Svaret er hurtig givet: man ser her 

 aldrig Skindøden, der findes ikke et eneste Tilfælde, der 

 svarer til de Forestillinger, som Publikum har dannet sig 

 om den skindøde Tilstand. Jeg er fuldstændig fattet 

 paa, at denne Angivelse vil mødes med Mistro fra flere 

 Sider, og at mange af Læserne have stor Lyst til at 

 fremkomme med endel Indvendinger. For det første kan 

 man sige: den medicinske Litteratur er stor, man kan 

 dog ikke være vis paa, at der slet ikke skulde findes 

 saadanne Iagttagelser et eller andet Steds fra. Jeg vil 

 dertil svare, at ganske vist er det uoverkommeligt i vore 

 Dage at gjennemlæse alt, hvad der udkommer, men der 

 gives dog saa mange Hjælpemidler, naar man blot véd, 

 hvorledes man skal bære sig ad med at søge, at man 

 kan være temmelig vis paa ikke at overse noget af Vig- 

 tighed. Selv om nu jeg, der engang har den Overbevis- 

 ning, at Skindøden ikke existerer, kunde være tilbøjelig 

 til at søge med en ond Yillie, saa at jeg intet har 

 fundet, saa gives der jo andre Læger (jeg taler ikke her 

 om Hr. LeBon, men om kundskabsrige, dygtige Mænd), 

 der endnu fra ældre Tider have bevaret Troen paa Skin- 

 død; ogsaa disse have ransaget Litteraturen, og hvis de 

 da havde fundet sikre Tilfælde, meddelte fra Hospitalerne, 

 saa vilde de jo ikke have nogen Grund til at fortie dem, 

 tvertimod saadanne Beviser til Støtte for deres Meninger 

 maatte jo være dem særlig kjærkomne. Man kan 

 komme med en anden Indvending, idet man siger, at 

 Hospitalsefterretningerne ere upaalidelige og mangelfulde. 

 Denne Paastand er imidlertid fuldstændig urigtig; alt hvad 



